Sewe sterf in botsingArgieffoto Robert McKenzie, woordvoerder van die provinsiale nooddienste, het gesê een persoon is ernstig beseer terwyl die vragmotorbestuurder ongedeerd van die voorval afgekom het. Kwanale Ncalane, woordvoerder van die provinsiale departement van vervoer, het gesê die botsing het op die R34 tussen Dundee en Vryheid plaasgevind. “Die bestuurder van een van die voertuie het glo ŉ ander voertuig probeer verbysteek terwyl daar ŉ voertuig van voor af gekom het.” McKenzie het gesê sewe mense is op die toneel dood verklaar, insluitend twee tieners. Die presiese omstandighede rondom die voorval word ondersoek.